paragraph_text: Najveći klupski uspjeh je postignut u sezoni 1999./2000. kada je Brotnjo pobijedio u doigravanju za prvaka BiH. To je bio jedini naslov prvaka ovog kluba. Isti im je osigurao nazočnost u nogometnoj Ligi prvaka, odnosno sudjelovanje u prvom krugu. U prvoj utakmici 1.pretkola su poraženi rezultatom 4:0 od litavskog Žalgirisa, današnji FBK Kaunas. U uzvratu su pobijedili 3:0 te na taj način nisu uspjeli proći u sljedeće kolo gdje ih je čekao slavni škotski Rangers F.C. Godinu kasnije, sudjelovali su u Kupu UEFA, u izlučnom dijelu natjecanja. Poraženi su od norveškog Vikinga 1:1 i 1:0. U sezoni 2002./03. klub je igrao i Intertoto kup ispavši od Zuricha. Klupski grb sadrži hrvatski grb. Neki od poznatijih igrača koji su igrali za Brotnjo su: Mateo Sušić, Dragan Blatnjak, Zajko Zeba i Miljenko Ševelj i mnogi drugi. mini|lijevo|Još jedna inačica grba Juniorska i kadetska momčad Brotnjaka igra u Omladinskoj ligi BiH - Jug.